CELEX: 32014D0945
Language: fi
Date: 2014-12-19 00:00:00
Title: 2014/945/EU: Komission täytäntöönpanopäätös, annettu 19 päivänä joulukuuta 2014 , korkeapatogeenisen lintuinfluenssan H5N8-alatyypin esiintymiseen Saksassa liittyvistä tietyistä suojatoimenpiteistä (tiedoksiannettu numerolla C(2014) 10261)  ETA:n kannalta merkityksellinen teksti

23.12.2014   
            
            
               FI
            
            
               Euroopan unionin virallinen lehti
            
            
               L 367/115
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2014,
   korkeapatogeenisen lintuinfluenssan H5N8-alatyypin esiintymiseen Saksassa liittyvistä tietyistä suojatoimenpiteistä
   
      
         (tiedoksiannettu numerolla C(2014) 10261)
      
   
   (Ainoastaan saksankielinen teksti on todistusvoimainen)
   (ETA:n kannalta merkityksellinen teksti)
   
      (2014/945/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Lintuinfluenssa on lintujen, siipikarja mukaan luettuna, tarttuva virustauti. Lintuinfluenssavirusten aiheuttamat tartunnat kotieläiminä pidettävässä siipikarjassa aiheuttavat taudin kahta päämuotoa, jotka eroavat toisistaan virulenssiltaan. Matalapatogeeninen muoto aiheuttaa yleensä ainoastaan lieviä oireita, kun taas korkeapatogeeninen muoto aiheuttaa hyvin suurta kuolleisuutta useimmissa siipikarjalajeissa. Kyseisellä taudilla voi olla vakava vaikutus siipikarjankasvatuksen kannattavuuteen.
            
         
               (2)
            
            
               Lintuinfluenssaa esiintyy pääasiassa linnuissa, mutta tietyissä olosuhteissa tartuntoja voi esiintyä myös ihmisissä, vaikkakin riski on yleisesti ottaen hyvin vähäinen.
            
         
               (3)
            
            
               Lintuinfluenssan puhjetessa on olemassa vaara, että taudinaiheuttaja leviää muille tiloille, joilla pidetään siipikarjaa tai muita vankeudessa pidettäviä lintuja. Tämän tuloksena se voi levitä elävien lintujen tai niistä saatavien tuotteiden kaupan välityksellä yhdestä jäsenvaltiosta toisiin jäsenvaltioihin tai kolmansiin maihin.
            
         
               (4)
            
            
               Neuvoston direktiivissä 2005/94/EY (3) vahvistetaan tietyt ennalta ehkäisevät toimenpiteet lintuinfluenssan valvonnan ja varhaisen toteamisen osalta sekä sellaiset torjuntaa koskevat vähimmäistoimenpiteet, jotka on toteutettava, jos tätä tautia ilmenee siipikarjassa tai muissa vankeudessa pidettävissä linnuissa. Direktiivissä säädetään suoja- ja valvontavyöhykkeiden muodostamisesta korkeapatogeenisen lintuinfluenssan taudinpurkauksen ilmetessä.
            
         
               (5)
            
            
               Saksa ilmoitti komissiolle korkeapatogeenisen lintuinfluenssan H5N8-alatyypin taudinpurkauksesta alueellaan sijaitsevalla tilalla, jolla pidetään siipikarjaa, ja toteutti välittömästi direktiivin 2005/94/EY nojalla vaadittavat toimenpiteet, joihin kuuluu suoja- ja valvontavyöhykkeiden muodostaminen; kyseiset vyöhykkeet olisi määriteltävä tämän päätöksen liitteessä olevassa A ja B osassa.
            
         
               (6)
            
            
               Komissio on tutkinut kyseiset toimenpiteet yhteistyössä Saksan kanssa ja katsoo, että kyseisen jäsenvaltion toimivaltaisen viranomaisen muodostamien suoja- ja valvontavyöhykkeiden rajat ovat riittävällä etäisyydellä siitä tilasta, jolla taudinpurkaus vahvistettiin.
            
         
               (7)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen määritellä pikaisesti unionin tasolla kyseiset korkeapatogeenisen lintuinfluenssan esiintymisen yhteydessä Saksassa muodostetut suoja- ja valvontavyöhykkeet yhteistyössä kyseisen jäsenvaltion kanssa.
            
         
               (8)
            
            
               Näin ollen Saksassa sijaitsevat suoja- ja valvontavyöhykkeet, joilla sovelletaan direktiivissä 2005/94/EY säädettyjä eläinten terveyttä koskevia torjuntatoimenpiteitä, olisi määriteltävä tässä päätöksessä, ja kyseisen aluejaon kesto olisi vahvistettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset.
            
         ON HYVÄKSYNYT TÄMÄN PÄÄTÖKSEN:
   1 artikla
   Saksan on varmistettava, että direktiivin 2005/94/EY 16 artiklan 1 kohdan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä olevassa A ja B osassa luetellut alueet.
   2 artikla
   Tämä päätös on osoitettu Saksan liittotasavallalle.
   
      Tehty Brysselissä 19 päivänä joulukuuta 2014.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).
   
      LIITE
      A OSA
      Edellä 1 artiklassa tarkoitettu suojavyöhyke:
      
                  Maan ISO-koodi
               
               
                  Jäsenvaltio
               
               
                  Koodi
                  (jos käytettävissä)
               
               
                  Nimi
               
               
                  Päivämäärä, johon asti voimassa direktiivin 2005/94/EY 29 artiklan mukaisesti
               
            
                  
                     DE
                  
               
               
                  
                     Saksa
                  
               
               
                  
                     Postinro
                  
               
               
                  
                     Alue kattaa:
                  
               
               
                  
                     9. tammikuuta 2015
                  
               
            
                   
               
               
                   
               
               
                  
                     26676
                  
                  
                     Barßel
                  
               
               
                  
                     Barßelin kunta, Cloppenburgin maakunta, Ala-Saksi:
                  
                  Rautatielinjan ja Barßelin kunnan itärajan leikkauspisteestä kunnanrajaa pitkin etelään, sitten länteen ja pohjoiseen rautatielinjalle saakka Elisabethfehnissä ja sieltä rautatielinjaa pitkin itään aloituspisteeseen rautatielinjan ja kunnan itärajan leikkauspisteeseen.
               
               
                   
               
            
                   
               
               
                   
               
               
                  
                     26689
                  
                  
                     Apen
                  
                  
                     26188
                  
                  
                     Edewecht
                  
               
               
                  
                     Apenin ja Edewechtin kunnat, Ammerlandin piirikunta, Ala-Saksi:
                  
                  Piirikunnanrajan ja Kortemoorstraßen leikkauspisteestä Kortemoorstraße, Hübscher Berg, Lohorster Straße, Wittenberger Straße, Edewechter Straße, Rothenmethen, Kanalstraße, Am Voßbarg, tilustie Am Voßbargin ja Am Jagenin välissä, Am Jagen, Edewechter Straße, Ocholter Straße, Nordloher Straße, rautatielinjaa kohti Barßelia piirikunnanrajalle saakka, piirikunnanrajaa kaakkoon piirikunnanrajan ja Kortemoorstraßen leikkauspisteeseen.
                  Suojavyöhyke käsittää vyöhykkeen rajat muodostavien teiden kummallakin puolla sijaitsevat siipikarjatilat.
               
               
                   
               
            B OSA
      Edellä 1 artiklassa tarkoitettu valvontavyöhyke:
      
                  Maan ISO-koodi
               
               
                  Jäsenvaltio
               
               
                  Koodi
                  (jos käytettävissä)
               
               
                  Nimi
               
               
                  Päivämäärä, johon asti voimassa direktiivin 2005/94/EY 31 artiklan mukaisesti
               
            
                  
                     DE
                  
               
               
                  
                     Saksa
                  
               
               
                  
                     Postinro
                  
               
               
                  
                     Alue kattaa:
                  
               
               
                  
                     18. tammikuuta 2015
                  
               
            
                   
               
               
                   
               
               
                  
                     26676
                  
                  
                     Barßel
                  
                  
                     26683
                  
                  
                     Saterland
                  
                  
                     26169
                  
                  
                     Friesoythe
                  
               
               
                  
                     Cloppenburgin maakunta, Ala-Saksi:
                  
                  Teiden B 401/B 72 risteyksestä pohjoiseen tietä B 72 piirikunnanrajalle, mistä piirikunnanrajaa itään ja kaakkoon tielle L 831 Edewechterdammissa, mistä tietä L 831 (Altenoyther Straße) lounaaseen Lahe-Ableiterille, jota pitkin luoteeseen Buchweizendammille, josta Ringstraßea, Zum Kellerdammea, Vitusstraßea, An der Mehrenkamper Schulea, Mehrenkamper Straßea ja Lindenwegiä pitkin tielle K 297 (Schwaneburger Straße), jota pitkin luoteeseen tielle B 401, jota pitkin länteen aloituspisteeseen teiden B 401/B 72 risteykseen.
               
               
                   
               
            
                   
               
               
                   
               
               
                  
                     26689
                  
                  
                     Apen
                  
                  
                     26160
                  
                  
                     Bad Zwischenahn
                  
                  
                     26188
                  
                  
                     Edewecht
                  
                  
                     26655
                  
                  
                     Westerstede
                  
               
               
                  
                     Apenin, Bad Zwischenahnin ja Edewechtin kunnat ja Westersteden kaupunki, Ammerlandin piirikunta, Ala-Saksi:
                  
                  Piirikunnanrajan ja Edamer Straßen leikkauspisteestä Edamer Straße, Hauptstraße, Auf der Loge, Zur Loge, Lienenweg, Zur Tonkuhle, Burgfelder Straße, Wischenweg, Querensteder Straße, Langer Damm, An den Feldkämpen, Pollerweg, Ocholter Straße, Westerstede Straße, Steegenweg, Rostruper Straße, Rüschendamm, Torsholter Hauptstraße, Südholter Straße, Westersteder Straße, Westerloyer Straße, Strohen, In der Loge, Buernstraße, Am Damm, Moorweg, Plackenweg, Ihausener Straße, Eibenstraße, Eichenstraße, Klauhörner Straße, Am Kanal, Aper Straße, Stahlwerkstraße, Ginsterweg, Am Uhlenmeer, Grüner Weg, Südgeorgsfehner Straße, Schmuggelpadd, Wasserzug Bitsche tai piirikunnanraja, Hauptstraße, piirikunnanrajaa kaakkoon piirikunnanrajan ja Edamer Straßen leikkauspisteeseen.
                  Valvontavyöhyke käsittää vyöhykkeen rajat muodostavien teiden kummallakin puolla sijaitsevat siipikarjatilat.
               
               
                   
               
            
                   
               
               
                   
               
               
                  
                     26847
                  
                  
                     Detern
                  
               
               
                  
                     Jümmen seutukunta, Deternin kuntaosa, Leerin piirikunta, Ala-Saksi:
                  
                  Alkupiste piirikunnanrajalla Cloppenburg-Leer tiellä B72, Ubbehausenin kohdalla pohjoiseen risteyksestä Borgsweg/Lieneweg ja edelleen pohjoiseen Deelenwegille, jota pitkin Handwiserwegille. Kyseistä tietä koilliseen Barger Straßelle ja edelleen pohjoiseen Am Barger Schöpfswerkstiefille.
                  Kyseistä tietä ensin itään ja sitten pohjoiseen Fennenille, jota pitkin pohjoiseen Zur Wassermühlelle.
                  Pohjoiseen Jümmen läpi Aper Tiefiä ja Französischer Wegin kohdalla Osterstraßelle. Siitä piirikunnanrajaa kohti Ammerlandiin ja edelleen aloituspisteeseen Ubbehausenin kohdalla.